o
Tervetuloa jälleen TV7:n studioon, meillä on tänään etuoikeus
haastatella erityistä henkilöä; Angel Ramírezia Kuubasta.
Hän on pastori ja evankelista.
Toivotamme hänet tervetulleeksi.
Olet oikein tervetullut Angel studioomme Suomessa.
Millaisen vaikutelman olet saanut maastamme?
Tämä on kaunis maa, kaikin tavoin.
Ihmiset ovat erityisiä, he ovat ystävällisiä muita kansoja kohtaan,
olen tuntenut olevani kuin kotonani koko ajan täällä.
Olen oikein iloinen, että olet kanssamme täällä studiossa.
Olen kuullut, että Herra tekee ihmeitä kauttasi,
olet jo saanut nähdä monissa kokouksissa Jumalan ihmeitä.
Kertoisitko meille vähän elämästäsi,
teen sinulle joitakin kysymyksiä ja edetään sitä mukaa.
On monia saarnaajia, jotka vierailevat Kuubasta muissa maissa,
miksi sinä valitsit Euroopan?
Niin, noin 13 vuotta sitten Herra alkoi puhua minulle Euroopasta.
Hän sytytti sydämeni rakkauden paloon Eurooppaa kohtaan.
Joskus löysin itseni jopa itkemästä Euroopan puolesta,
ja kysyessäni Herralta syytä siihen,
Hän vain syvensi rakkauttani.
Niinpä aloin etsiä keinoa päästä Eurooppaan,
löytää joku kontakti, joka auttaisi minua,
mutta mitkään yritykseni eivät tuottaneet tulosta,
kunnes noin puolitoista vuotta sitten
tutustuin nejään suomalaiseen uskovaan;
Keijoon, Kirstiin, Maggiin ja Ernestoon,
jotka alkoivat puhua minulle mahdollisuudesta tulla Suomeen.
He olivat nähneet minut palvelutoimessani,
miten rukoilin sairaiden puolesta
ja miten Jumala vastasi rukouksiin.
Vastasin heille, että olin valmis, se oli elämäni unelma.
Maggie profetoi minulle ja kehotti säilyttämään unelmani,
etten kadottaisi sitä, sillä Jumala kyllä voi sen toteuttaa,
ja noin 3 kuukautta sitten Ernesto-veli oli jälleen
käymässä Kuubassa ja hän totesi, että pian, jo elo- tai syyskuussa
matkustaisin Suomeen, Jumala kyllä toteuttaisi unelmani
päästä tänne ja tänään olen täällä Herran kunniaksi.
Oikein hyvä niin. Tervetuloa.
Kuuba on meille aika kaukainen paikka,
tiedämme siitä suhteellisen vähän,
mitä voit kertoa meille tilanteesta siellä, uskosta siellä.
Millaista Kuubassa on nykyisin?
Kuuba on maa, joka on läpikäynyt monenlaisia ylimenokausia,
monia muutoksia ja muuttumisia.
Kaikkina näinä vallankumouksen aikaisina vuosina olemme joutuneet
kohtaamaan talouskriisejä kaikilla elämän alueilla ja tasoilla ja
se on saanut aikaan sen, että kansa on kääntyy Jumalan puoleen.
Esimerkiksi n. 14-15 vuotta sitten meillä oli vain
noin 5000-7000 uskovaa Kuubassa
ja tänä päivänä meitä on jo yli 1.360.000.
Usko Kuubassa kasvaa,
joka päivä uusia ihmisiä tulee uskoon,
melkein joka viikko joku seurakunta kastaa uusia uskovia,
viikottain perustetaan yhdestä kahteen uutta seurakuntaa
riippuen alueesta, ja usko tällä hetkellä vahvistuu kovasti,
koemme Jumalan ihmeitä jatkuvasti,
kuubalaisten etsikkoaika Jumalan puolelta on ollut aivan erityinen.
Me pastorit opiskelemme Sanaa, valmistaudumme hyvin ja
olemme saavuttaneet hyvät teologiset tiedot,
Jeesuksen Kristuksen kunniaksi.
Sitä aioinkin juuri kysyä seuraavaksi. Vastasitkin jo.
Mutta miten sinä löysit Herran Pelastajanasi vuosia sitten
Kuuban kaltaisessa maassa?
Se on pitkä tarina, mutta yritän kertoa sen lyhyesti.
Niin, tämä on lyhyt ohjelma.
En syntynyt kristittyyn kotiin. Kun synnyin
ei maassamme ollut sallittua niinkuin
nyt puhua Jumalasta vapaasti.
Synnyin kommunisti-kotiin, koko sukuni oli kommunisteja,
minäkin olin kommunisti.
Kuuluin maan Nuorten Kommunistien Liittoon.
13-vuotiaana elämäni oli rajua, kommunismin pyörteissä.
Jumala kuitenkin, kaikkien niiden hengellisten rajoitusten keskellä
joissa elimme löysi menetelmänsä ja minun kohdallani
Hän käytti venäläisiä elokuvia.
Niissä aina lopussa päähenkilö murhattiin,
mutta ennen sitä henkilön ympärillä olleet hakivat papin tai pastorin
puhumaan kuolevalle ja rukoilemaan tälle pääsyä taivaaseen.
Muistan silloin sanoneeni äidilleni, että minäkin haluan ryhtyä
tuollaiseksi papiksi sitten kun olen iso,
halusin auttaa ihmisiä etteivät he kuolisi.
Muistan kuinka äitini kielsi minua puhumasta tuollaisia asioita kotona,
se ei ollut sallittua. Kiitos Jumalalle,
maamme on muuttunut tässä suhteessa.
Muutokset ovat olleet positiivisia ja hyödyllisiä meille.
24-vuotiaana tulin tuntemaan Herran kuolinvuoteellani.
Olin hyvin sairas, aivan kuoleman kielissä, ja
luokseni tuli suuresti rakastamani henkilö,
Félix Olivero, Asambleas de Dios- helluntailiikkeen pastori Kuubassa.
Hän puhui minulle Herrasta ja tein liiton Jumalan kanssa
tietämättä että Hän on liittojen Jumala,
sanoin Hänelle että jos todella olet olemassa ja
voit parantaa minut niin, että pääsen täältä vielä kotiini,
ja voin istua tuolilleni siellä, luovutan elämäni sinulle ikuisesti
ja teen aivan mitä haluat. 3 päivää myöhemmin
istuin kotonani keinutuolissani
Jeesuksen Kristuksen kunniaksi, siitä alkoi kristityn elämäni.
Jos nyt siirrymme Kuubasta tänne Helsinkiin,
saapuessasi totesit, että täällä taivaat ovat auki,
kertoisitko mitä tunsit saapuessasi tänne
niin monen odotuksen vuoden jälkeen?
Niin, noin tunsin ja tunnen edelleenkin.
Uskon, että taivaat ovat täysin auki Helsingissä
ja uskon, että koko Suomessa.
En tiennyt, että Suomea on olemassakaan,
en ollut kovin hyvä maantiedossa käydessäni yläastetta ja lukiota,
en saanut hyviä numeroita, minulle Eurooppa koostui kolmesta maasta:
Neuvostoliitosta, Ranskasta ja Englannista.
Ne maat tiesin ja rukoilin niiden puolesta.
Kun minulle puhuttiin Suomesta, kysyin, että missä se oikein on.
Euroopassa, minulle sanottiin. Kunnia Jumalalle, lähden sinne!
Ja saapuessani, tunsin jotain
mitä en koskaan aikaisemmin ole tuntenut missään paikassa.
Tunsin, että taivaat ovat avoinna, tunsin suurta iloa,
tunsin oloni kotoisaksi, jopa paremmaksi kuin kotonani.
Tavatessani Veijo-pastorin, hän kysyi samaa ja kerroin hänelle;
Taivas on auki täällä, uskon että se on auki,
koska Jumalalla on suunnitelma Suomen varalle,
olen vakuuttunut, että Jumalan Henki on
läsnä täällä erityisellä tavalla. Olen vakuuttunut siitä,
että maailmanlaajuinen herätys lähtee liikkeelle Suomesta,
uskon, että täältä lähtee lähetys- työntekijöitä maailman ääriin
julistamaan evankeliumia ja he tulevat herättämään koko maailman.
Ja olen myös vakuuttunut siitä, että tämä maa on Jumalan Huone.
Olen voinut tuntea Jumalan Hengen liikkuvan yliluonnollisella tavalla
joka kadulla, joka paikassa. Kun näen jonkun henkilön,
näen potentiaalisen lähetystyöntekijän,
näen potentiaalisen ihmisen, jota Jumala tulee käyttämään
yliluonnollisesti ja jonka kautta Jumala tulee koskettamaan sydämiä.
Uskon, että nyt on Suomen aika, koko maailman aika.
Olet nyt ollut jo joissakin kokouksissa täällä Suomessa,
voitko kertoa meille kokemuk- sistasi, mitä niissä tapahtuu?
Alku oli vähän hankalaa tulkkauksen tähden,
sanoin Jumalalle, että tarvitsen tulkin tullakseni ymmärretyksi.
"Miten oikein tulet toimimaan, mitä tulet tekemään",
mutta kun sitten nousin saarnatuoliin, sain saman näyn:
Taivas on auki ja ne tulkit, joiden kanssa olen toiminut
ovat olleet erinomaisia, tehtävälleen omistautuneita ja
se on vaikuttanut niin, että Jumalan läsnäolon on
voinut tuntea jokaisessa kokouksessa.
Pyhä Henki on koskettanut yliluonnollisella tavalla ihmisiä,
ja olemme nähneet, että vaikka minä olen latino ja
te eurooppalaisia, olemme kaikki elävän Jumalan kuviksi ja
kaltaisiksi luotuja ja Jumala koskettaa jokaista sydäntä
samalla lailla niin latinalaisessa Amerikassa kuin täälläkin.
Ainoa ero on se, että koen täällä paljon voimakkaamman ja
suuremman Hengen vuodatuksen, näen kuinka ihmiset
vastaanottavat Pyhän Hengen vaikutukset käytännöllisellä,
yksinkertaisella ja nopealla tavalla.
Uskon, että Jumala tekee heidät hyvin nopeasti
kykeneväisiksi siihen suunitelmaan mikä Hänellä on
jokaista suomalaista varten. Olen vakuuttunut siitä,
että jokainen suomalainen joka kuulee tämän sanoman,
tulee kuulumaan Jeesukselle Kristukselle,
ja ne joilla on paheita ja riippuvuuksia vapautuvat niistä, ja
pääsevät sisään siihen mitä Pyhä Henki haluaa tehdä.
Kun Jumala rakastuu johonkin paikkaan,
Hän toimii tällä tavalla ja kaikissa kokouksissa olemme
voineet kokea alun sille mitä tulee tapahtumaan:
parantumisia, ihmeitä, monet ovat vapautuneet vaivoistaan,
toiset masennuksesta, toiset riippuvuuksista, peloista.
Kun näet Jumalan liikkuvan tällä tavalla;
että näet ihmisten hymyilevän, toisten paranevan,
joidenkin ylistävän käsiään taputtaen, joidenkin laulavan,
joidenkin kaatuvan Pyhän Hengen voimasta ja toisten alkavan
puhua uusilla kielillä, voit vain sanoa:
Kiitos Herra siitä, että Sinä todella vuodatat Henkesi tähän maahan.
Tämä ilahduttaa minua kovasti, ihoni on aivan kanalihalla.
Nyt sinulla on vielä muutama minuutti aikaa puhua katsojille.
Haluaisin sanoa jotain koko Suomelle ja koko sydämestäni.
Harras toiveeni on, että jokainen teistä voisi nähdä,
että tämän maan yllä Taivaat todella ovat auki,
ne ovat auki sydämessäsi, sielussasi ja hengessäsi,
että voisit nähdä, että Jumalalla on suunnitelma sinua varten.
Jumala on alkanut paljastaa tämän maan tarpeita.
Tiedän, sielujemme vihollinen, on pettänyt monet alkoholin avulla,
toiset huumeitten kautta, toiset masennuksella.
Tämä ei ole teille kuuluva perintö. Teille kuuluu taivaallinen perintö.
Teillä on perintö, jota latinalaisessa Amerikassa ei ole.
Teitä on lapsesta lähtien ohjattu Jumalan Sanan tuntemiseen.
Teillä on ollut Raamatut kouluissa.
Tätä tilaisuutta ei meillä Kuubassa ollut,
eikä myöskään latinalaisessa Amerikassa.
Teillä on Sanan siemen kylvettynä sydämiinne,
eivät huumeet voi täyttää teitä, vielä vähemmän alkoholi, tupakka.
Aina kun ihminen etsii näitä välineitä päästäkseen vapaaksi masennuksesta,
hän vain masentuu entisestään.
On siemen, joka on kylvettynä kaikkien teidän sydämiinne,
se on Pyhän Hengen siemen, Jumalan Sana.
Jos haluaa todella iloisen onnellisen elämän,
tarvitsee vain etsiä sitä sisältään, sydämestään,
siellä se on: Jumalan Sana.
Tulette huomaamaan, että olette
"kuninkaallinen papisto, pyhä heimo, omaisuuskansa"
vastaanottaaksenne kaikki ne runsaat siunaukset,
jotka Hänellä on elämäänne varten. Haluan tänään puhua perinnöstäsi.
Perintösi on riemu, ilo, rauha, terveys,
niiden perässä tulee kulkea.
Älä välitä siitä mitä paholainen tai masennus sanoo,
älä välitä niistä tappion tai kohtalonuskon ajatuksista,
vain perinnöllä joka sinuun on kylvetty on merkitystä.
Ehkä joku teistä tuntee itsensä sairaaksi,
sairauden keskellä Jumala sanoi minulle, että oli
täysin mahdollista päästä ulos ja eteenpäin siitä.
Jos tuijotat masennukseen, jos jäät tarkkailemaan sairauttasi ja
unohdat jumalallisen siemenen joka sinuun on istutettu,
paha ennenpitkää tuhoaa sinut. Mutta jos alat katsella sisääsi,
se siemen joka siellä on ihmisen luomisesta lähtien ollut,
se siemen joka on Sanassa, ja joka kasvaa sisälläsi -
jos alat katsella sitä, elämästäsi tulee erilainen,
tulet nousemaan, alat menestyä taloudellisesti, terveytesi kukoistaa.
Kun ihminen kokee olevansa suljettuna paikkaan
on kuin hän olisi astunut sisään luolaan, jossa on vain pimeyttä ja
pieni valopilkku tunnelin päässä.
Siellä sivulle katsoessa ei voi nähdä valoa,
Jos pitää katseen kiinnitettynä siihen pieneen valoon tunnelin päässä,
pääsee eteenpäin, sillä se pieni valo opastaa,
valaisee kuopat ja kivet, ja ihminen pääsee ulos.
Sairaus, konfliktit, tuska ja ahdistus haluavat sinun tuijottavan niihin.
Ne ovat se pimeys ympärilläsi, ne rakastavat tulla katselluiksi,
että alinomaa puhut niistä, ajattelet ja pohdit niitä.
Oi, sinun täytyy vapautua tästä! Sinun täytyy lähteä siitä luolasta
Myöntää itsellesi, että "olen pimeässä,
nyt ei ole jäljellä muuta kuin yksi asia, kääntyä Valoon".
Mene eteenpäin!
Rukoilen Jumalaa, että saisit voiman herätä nyt.
Ja niinkuin Herra avasi Geehasin silmät, "enemmän on niitä,
jotka ovat meidän kanssamme, kuin vihollisen joukkoja",
niin sinäkin tulet näkemään kuinka alat tervehtyä,
mielesi ja sydämesi alkavat muuttua,
ja kuinka riippuvuus lääkkeistä, eri huumeista
ja pahoista ajatuksista, masennus, apea mieli,
kaikki asiat, jotka yrittävät sekoittaa mieltäsi,
alkavat hälvetä Jumalan läsnäolossa. Lue Raamattua ääneen,
sano joka päivä, "peitän perheeni uskon kilvellä,
peitän elämäni, peitän varani uskon kilvellä,
peitän Helsingin ja koko Suomen uskon kilvellä",
sillä vain niin voit sammuttaa pahan palavat nuolet elämässäsi.
Kun alat peittää uskon kilvellä asioita, sanot vain
"Herra, ole kilpi ympärilläni, Sinä kunniani, Hän joka nostaa pääni".
Kun panet uskosi Elävään Jumalaan,
ei huumeet, ei alkoholi, ei tupakkaa, ei sairaudet, ei mikään
voi viedä sinut harhaan Jumalan suunnitelmasta.
Olen vakuuttunut siitä, että sinä joka tänään katselet
ja kuuntelet minua pääset eteenpäin ja
ne, jotka tänä päivänä ovat uskovia, kristittyjä, kehotan teitä
näkemään vaivaa ja menemään eteenpäin.
Lisätkää Jumalan Sanan opetusta kouluissa.
Raamattujen puute on saanut aikaan sen,
että esim. maassani ajatellaan ja latinalaisessa Amerikassa
ajateltiin, että jos pidämme kiinni moraaliarvoista, olisimme vapaat.
Mutta moraaliarvoja ei voi erottaa niiden Tekijästä, Jumalasta.
Kun erotat ne Hänestä, sielujemme vihollinen astuu sisään,
valloittaa alaa, ja Jumalan vaikutusvalta sydämissämme vähenee.
Siksi meidän täytyy yhdistää ne moraaliset arvot, jotka meillä on,
Jumalan Sanaan, fuusioida ne yhdeksi, niin kuin alusta on ollut Kirjoituksissa,
nimittää asioita niiden oikeilla nimillä,
ja tulemme pääsemään eteenpäin.
Vielä on toivoa edetä, jos vielä elät niin se on siksi,
että Jumalalla on suunnitelma ja tarkoitus elämällesi,
joka odottaa täyttymistään.
Kehotan sinua katsomaan Jumalan suunnitelmaa,
ja jos et vielä tunne Häntä, polvistu siellä kotonasi ja sano:
”Jeesus näytä minulle suunnitelmasi elämääni varten”.
Pane sitten kaikki aikasi, varasi ja perheesi sen suunnitelman keskiöön
ja tulet näkemään miten ongelmat hälvenevät.
Jos ne hälvenivät minun elämästäni Kuubassa,
mikseivät ne hälvenisi sinunkin elämästäsi.
Jumala siunatkoon sinua
Oikein hyvä, paljon kiitoksia tästä sanomasta.
Odotamme uusia aikoja, herätyksen aikoja
sillä meillä on todella melkoisesti kriisejä Euroopassa,
mutta olen varma siitä, että Jumala tulee meidät nostamaan.
Voisimmeko nyt ohjelman lopuksi rukoilla Suomen ja
tv-katselijoiden puolesta.
Isä, pyydän tällä hetkellä että Sinun läsnäolosi
peittäisi koko Suomen.
Herra, minä suojaan Suomen uskon kilvellä.
Taivaallinen Isä; polttakoon sinun öljysi ja
Pyhän Henkesi tuli kaikki pahan palavat nuolet
jokaisen ihmisen sydämessä.
Herra, laskeutukoon sinun Pyhä Henkesi juuri nyt ja hälventäköön
ja polttakoon ne nuolet poroksi, sirotelkoon ne kuin akanat tuuleen.
Että sillä uudella polulla jonka annat, verso voisi kasvaa ja
herätys voisi virrata. Herra, olkoon läsnäolosi voima
jokaisessa sydämessä nyt ja täyttäköön ne toivolla, ilolla.
On aika murheen hälvetä ja masennuksen lähteä,
on ilon aika, on Suomen aika, on se aika jonka Jumala on valinnut,
jotta Suomi ja Helsinki, jokainen lääni, ja paikkakunta,
jokainen koti voi saada Pyhän Hengen riemun ja voiman.
Iankaikkinen Isä, suo, että tämä herätys joka on alkanut
kasvaisi, etenisi, älköön mikään paikka jääkö ilman
sinun rakkauttasi, sinun iloasi, läsnäoloasi,
peittäköön Pyhän Henkesi terveyttä tuova voima kaikki sairaat,
nuhtelen sairauden valtaa Nasaretin Jeesuksen nimessä,
julistamme terveyttä ja julistamme herätystä, ja jokainen keho jota
sairaus on runnellut, tulkoon terveeksi Pyhän Hengen voimasta ja
sinun haavasi kautta. Rakas Isä, Jeesuksen nimessä siunaan
jokaisen kodin, henkilön ja siunaan koko Euroopan.
Kiitos Isä. Amen.
Kiitos paljon tästä sanomasta. Odotamme ja jatkamme taistelua
tämän evankeliumin eteenpäin menoksi.
Tulemme näkemään lupaukset, jotka Jumalalla on valmiina ja
jotka Hän on luvannut Suomelle ja koko maailmalle.
Ohjelman katsojille ja kaikille niille, jotka netin kautta näkevät
tämän ohjelman, haluan sanoa, että on olemassa Elävä Jumala
ja on lupaus, ja Jumalalla on jotain hyvää varattuna omilleen.
Jumala teitä siunatkoon ja kiitos kun katsoitte tämän ohjelman ja
kiitos vielä Angel, että olet täällä.
Jumalan siunausta kaikille.
Suomennos: Kirsti Riikonen